EkBass/fiwiki-20250220-pages-articles huggingface dataset:
Juho Meriläinen

Juho Meriläinen (s. 26. helmikuuta 1988 Oulu) on entinen suomalainen jalkapalloilija. Meriläinen pelasi Veikkausliigassa AC Oulun riveissä 15 ottelua ja Ykkösessä yhteensä 107 ottelua. Meriläinen päätti uransa kauden 2013 jälkeen. Hän toimii Ykkösessä pelaavan AC Oulun toimitusjohtajana. == Seurajoukkueet == Meriläinen pelaajaura aikuisten tasolla alkoi, kun hän nousi OLS:in junioreista AC Oulun joukkueeseen kaudeksi 2005. Hän debytoi AC Oulun paidassa 17-vuotiaana 15. toukokuuta 2005 Ykkösen ottelussa P-Iiroja vastaan. Varsinainen läpimurtokausi oli kausi 2009, kun Meriläinen pelasi 24 Ykkösen ottelua. Meriläinen debytoi Veikkausliigassa 18. huhtikuuta 2010 ottelussa AC Oulu–Tampere United ja pelasi kauden aikana 15 liigaottelua. Meriläinen jatkoi AC Oulun topparina Ykkösessä kaudet 2011–2013. Pelaajaura korkeimmilla sarjatasoilla päättyi kuitenkin jo 25-vuotiaana, kun Meriläinen siirtyi kauden 2013 jälkeen AC Oulun seurajohtajaksi. Meriläinen pelasi AC Oulun paidassa yhteensä 122 sarjaottelua ja teki niissä yhden maalin. == Lähteet == Luokka:Suomalaiset jalkapalloilijat Luokka:Vuonna 1988 syntyneet Luokka:Elävät henkilöt
Yu-Gi-Oh! The Movie Soundtrack

Yu-Gi-Oh! The Movie Soundtrack on elokuvan Yu-Gi-Oh!: Pyramid of Light soundtrack. ==Kappaleet== Kappaleen Nro Nimi Esittäjä Kuuntelu 1 You're Not Me Marty Bags 2 For The People The Black Eyed Peas 3 One Card Short James Chatton 4 Step Up Jean Rodriguez 5 Shadow Games Jean 6 It's Over Fatty Koo 7 Blind Ambition The Deleted 8 The Great Pretender The Jon Frederik Band 9 How Much Longer Jen Scaturro 10 U Better Fear Me The Deleted 11 Power Within Dan Metreyeon 12 Believe In Skwib 13 Yu-Gi-Oh! Theme John Siegler And Norman J. Grossfeld (Composers) 14 Untitled (hidden track) == Aiheesta muualla == *http://www.amazon.com/dp/B0002MHEVO Luokka:Yu-Gi-Oh Luokka:Vuoden 2004 soundtrackit
CFF

CFF voi tarkoittaa seuraavia: * CFF, Chemins de fer suisses, Sveitsin valtionrautatiet * CFF, Cat Fanciers of Finland
FFS

FFS on lyhenne ja tarkoittaa ainakin seuraavia: * Sveitsin valtiollisen rautatieyhtiön (SBB-CFF-FFS) italiankielisen nimen Ferrovie federali svizzere lyhenne on FFS * Turkistuottajat Oyj:n tanskalainen tytäryhtiö FFS International A/S * Suomen säädöskokoelman ruotsinkielisen nimen Finlands författningssamling lyhenne * FFS, Franz Ferdinandin ja Sparksin yhteisalbumi vuodelta 2015 * Kasvojen naisellistamisleikkauksen englanninkielisen nimen Facial Feminization Surgery lyhenne on FFS Luokka:Lyhenteet
Shorin algoritmi

Shorin algoritmi on matemaatikko Peter Shorin mukaan nimetty kvanttialgoritmi (algoritmi jota ajetaan kvanttitietokoneella) kokonaislukujen tekijöihin jakoa varten. Se keksittiin vuonna 1994 AT&T-yhti;ön Bell Labsissa New Jerseyssä. Shor osoitti, miten kvanttitietokone laskee erittäin suurten lukujen tekijät äärimmäisen nopeasti. == Katso myös == *Kvanttilaskenta == Lähteet == Luokka:Tietojenkäsittelyteoria Luokka:Kvantti-informaatiotiede
Milleretta

Milleretta rubidgei oli sukupuuttoon kuollut parareptiilien Millerettidae- heimon laji, joka eli myöhäispermikauden Changxing-vaiheella Etelä-Afrikassa. Millerettaa pidettiin ennen kaikkien liskojen kantamuotona, mutta tämä teoria on myöhemmin osoittautunut vääräksi. == Koko ja ulkonäkö == Milleretta oli pieni, liskoa muistuttanut eläin, joka oli noin 60 senttiä pitkä. Se oli todennäköisesti hyönteissyöjä. Millerettan silmien takana oli ohimoaukot, vaikka sitä on perinteisesti pidetty anapsidina. == Katso myös == * Millerettidae * Procolophonomorpha¨ * Parareptilia * Procolophonidae * Anapsidit == Lähteet == Luokka:Parareptilia
Jerome Cowan

Jerome Cowan (6. lokakuuta 1897 New York, New York - 24\. tammikuuta 1972 Encino, Kalifornia) oli yhdysvaltalainen näyttelijä. Hän näytteli Broadwaylla, jossa hänen esiintymisensä nähnyt tuottaja Samuel Goldwyn palkkasi hänet näyttelemään irlantilaiskapinallista elokuvaan Rakkaus ja viha (1936). Cowan oli useita vuosia näyttelijänä Warner Brosilla, jolla hän näytteli muun muassa Miles Archerin roolin elokuvassa Maltan haukka (1941). Myöhemmin Cowan näytteli useissa Columbia Picturesin tuottamissa Helmi ja Heikki -sarjakuviin perustuvissa Blondie-elokuvissa Mr. Radcliffen roolin. Cowanin viimeinen esiintyminen näyttelijänä tapahtui vuonna 1971 televisiosarjassa Smith ja Jones. Cowan on saanut tähden Hollywood Walk of Famelle. == Osittainen filmografia == * Rakkaus ja viha (Beloved Enemy, 1936) * Hirmumyrsky (The Hurricane, 1937) * Karkuri (You Live Only Once, 1937) * Maltan haukka (Maltese Falcon, 1941) * High Sierra (1941) * Bernadetten laulu (The Song of Bernadette, 1943) * Susanin kääntymys (Miracle on 34th Street, 1947) * Yöllä on 1000 silmää (Night Has a Thousand Eyes, 1947) == Lähteet == Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Hollywood Walk of Fame Luokka:Vuonna 1897 syntyneet Luokka:Vuonna 1972 kuolleet
Kemppien tupa

Kemppien tupa on Lemussa, Lemun kirkon vieressä sijaitseva kotiseutumuseo Se toimii vuonna 1858 rakennetussa entisessä pitäjänmakasiinissa, jonne alun perin talletettiin hyvinä satovuosina viljaa käytettäväksi myöhemmin katovuosien sattuessa syönti- ja siemenviljana. Hirsistä kiviperustukselle tehty rakennus on kaksikerroksinen ja vuorattu punamullatulla pystylaudoituksella.Pursimo: Lemun kulttuurimaisema ja vanha rakennuskanta, s. 139–140. Rakennukseen johtavat massiiviset, vuonna 1873 valmistuneet kiviraput. Alun perin rakennuksessa oli myös kaksinkertaiset hirsiseinät ja niiden välillä tyhjä tila viljavarkauksien estämiseksi.Salonen: Muinaisjäänne, s. 153–155. Makasiinista lainattiin viljaa vielä 1930-luvulla, mutta lainajyvästöjen merkityksen vähetessä hiljalleen maatalouden kehittyessä myös Lemun makasiinin käyttö hiipui. Viimeiset varastossa olleet viljat huutokaupattiin 40- ja 50-lukujen vaihteessa. Lemun manttaalikunta antoi tyhjilleen jääneen makasiinin kotiseutuyhdistys Lemun Kempit ry:n käyttöön yhdistyksen perustamisvuonna 1951. Makasiinia muokattiin lahjoitusvarojen turvin museokäyttöä varten vuonna 1952 tehdyssä remontissa, joka toteutettiin taiteilija Ilmari Wirkkalan suunnitelmien perusteella.Salonen, Pentti: Lemun kotiseutuyhdistys Kempit ry, s. 162–166. Teoksessa: Pursimo: Lemun kulttuurimaisema ja vanha rakennuskanta. Remontin yhteydessä seinien sisempi hirsikerta ja viljasalvot purettiin. Vuonna 1976 makasiini lahjoitettiin yhdistyksen omaisuudeksi. Museon kokoelmia uudistettiin perustamisen jälkeen laajemmin vuonna 1981, kun esineistön järjestystä museossa parannettiin ja kokoelmia luetteloitiin museoviraston avustuksella. Sähköt museoon saatiin kuitenkin vasta vuonna 1983. == Lähteet == * * === Viitteet === == Aiheesta muualla == * Kemppien tupa Maskun kunnan verkkosivuilla Luokka:Lemu Luokka:Maskun rakennukset ja rakennelmat Luokka:Maskun historia Luokka:Suomen kotiseutumuseot Luokka:Suomen 1800-luvulla rakennetut rakennukset ja rakennelmat Luokka:Pitäjänmakasiinit
Kova kuin kivi (vuoden 2010 elokuva)

Kova kuin kivi (True Grit) on lännenelokuva, jonka käsikirjoittivat ja ohjasivat Coenin veljekset. Elokuvan pääosissa näyttelevät Jeff Bridges, Hailee Steinfeld, Matt Damon ja Josh Brolin. Kova kuin kivi pohjautuu Charles Portisin samannimiseen romaaniin vuodelta 1968. Elokuvan Yhdysvaltain ensi- ilta oli 25. joulukuuta 2010. Romaani filmatisoitiin ensimmäistä kertaa nimellä Kova kuin kivi vuonna 1969, jolloin pääosassa oli John Wayne. == Näyttelijät == == Tuotanto == Elokuvaa kuvattiin Santa Fen alueella New Mexicon osavaltiossa maalis- ja huhtikuussa 2010. Kuvauksia tehtiin myös Grangerin ja Austinin alueella Texasissa. == Vastaanotto == Ilta-Sanomien Tarmo Poussu totesi ensi-ilta-arviossaan Coenien työstä, että ”Kova kuin kivi on itsetietoisista ja älykkään ironisista elokuvistaan tunnetun parivaljakon perinteisin, ajattomin ja kerronnaltaan klassisin työ.” Hänen mukaansa elokuvan kymmenessä Oscar-ehdokkuudessa ei ole yhtään liikaa. Bridgesin roolityö on Poussusta hänen uransa parhaita ja 14-vuotias Steinfeld on vaativassa osassaan häkellyttävän hyvä. ”Elokuvan vanhakantainen dialogi on kuin musiikkia korville, ja Roger Deakinsin silmiähivelevä kuvaus loihtii jylhistä luonnonmaisemista puhdasta runoutta.” Poussu arvioi. Episodin Anton Vanha-Majamaa arvioi päähenkilöiden välisen sananvaihdon olevan olennainen elementti elokuvassa. Hahmot on hänestä kirjoitettu sopivan viistoiksi, mutta ylilyönneiltä vältytään. Bridges on Cogburnin rooliin ilmeinen valinta. Elokuvan todellinen tähti on hänestä kuitenkin kuvausten aikaan vasta 13-vuotias Steinfeld. Coenien vakikuvaaja, lännenelokuvaa ennenkin työstänyt Roger Deakins taltioi Anton Vanha-Majamaan mukaan karun miljöön sitä liialti korostamatta, keskiössä kun ovat kuitenkin henkilöhahmot. == Lähteet == == Aiheesta muualla == * Virallinen sivusto * Luokka:Vuoden 2010 yhdysvaltalaiset elokuvat Luokka:Joel ja Ethan Coenin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset lännenelokuvat Luokka:Steven Spielbergin tuottamat elokuvat Luokka:Paramount Picturesin elokuvat
Going Underground

Going Underground on brittiläisen The Jam -yhtyeen single vuodelta 1980. Singlen on tuottanut Vic Coppersmith-Heaven ja kustantanut Polydor Ltd. (U.K.) sarjatunnuksella POSP 113. Julkaisijayhtiö on And Son Music Ltd. Singlen kääntöpuolella on kappale "The Dreams of Children". Molemmat kappaleet ovat Paul Wellerin tekemiä. Single on äänitetty Lontoon Shepherd's Bushissa sijaitsevassa Townhouse-studiossa ja sitä on valmistettu Ranskassa. Tämä painos oli pakattu valkoiseen kuvattomaan suojapaperiin. Nimikappaleen minä- muotoon kirjoitetussa tekstissä Weller asettuu hänen kohdistettujen odotusten ja sellaisen vihamielisen yhteiskunnan ulkopuolelle, joka varustaa poikaprikaateja, valmistautuu atomirikokseen ja näkee aseistautumisen esim. munuaiskoneita tärkeämmäksi. Tekstiin on vaikuttanut silloinen maailmanpoliittinen tilanne ja kasvanut ydinsodan uhka, kun Neuvostoliitto tunkeutui Afganistaniin. B-puolen kappaleella "The Dreams of Children" kuuluu Wellerin kasvanut mielenkiinto 1960-luvun lopun brittiläiseen psykedeeliseen popmusiikkiin ja tämä linja jatkui vuoden 1980 The Jam –albumilla Sound Affects. Kappaleen takaperin kuultava intro on edellisen Setting Sons -albumin kappaleesta "Thick As Thieves". Kappaleen minä-muotoisessa sanoituksessa kertoja herää nykyhetken harmaaseen ja yksinäiseen painajaiseen nähtyään sitä ennen optimistista unta lasten unelmista ja onnen päivistä. Singleä oli tilattu ennakkoon 200 000 kappaletta, joten se nousi suoraan listaykköseksi ja viipyi siellä kolme viikkoa. Vastaavaan oli aikaisemmin yltänyt Slade vuoden 1973 singlellään Merry Xmas Everybody. Singlen saaman suosion myötä siitä julkaistiin tuplaversio, joista ylimääräinen sisälsi kappaleet "The Modern World" ja "Down in the Tube Station at Midnight". Nämä olivat peräisin The Jamin Lontoon Rainbow Theatren konsertista 3. joulukuuta 1979. Lisäksi 18. huhtikuuta julkaistiin uudelleen kaikki yhdeksän aikaisempaa Jam-singleä. == Lähteet == * The Jam s. Going Underground (Polydor Ltd. (U.K.) POSP 113, 1980) * . Luokka:Vuoden 1980 kappaleet Luokka:Brittiläiset rockkappaleet Luokka:Brittiläiset uuden aallon kappaleet
Comanchen kieli

Comanchen kieli on comanchien puhuma kieli Yhdysvalloissa Länsi-Oklahomassa. Kielellä oli vuoden 2000 arvion mukaan 200 puhujaa, ja puhujien määrä oli laskussa. Kielen käyttö on vähentynyt englannin kielen käytön lisääntymisen myötä. Nykyiset puhujat ovat enimmäkseen vanhuksia. Kielelle on tehty kielioppi, sanakirjoja ja Raamatun käännös. Kieltä kirjoitetaan latinalaisilla kirjaimilla. ==Lähteet== Luokka:Yhdysvaltain kielet Luokka:Uto-atsteekkilaiset kielet
Viiruhippiäisnappari

Viiruhippiäisnappari (Myiophobus fasciatus) on Keski- ja Etelä-Amerikassa tavattava tyranneihin kuuluva varpuslintu. ==Koko ja ulkonäkö== Kooltaan viiruhippiäisnappari on 12-13 cm. Laji on päästään ja selästään väriltään punaisen ruskea ja päälaella on ruskehtavan oranssi laikku, joka näkyy lähinnä linnun ollessa varuillaan tai koiraiden esiintyessä naaraille. Tummanruskeissa siivissä on kaksi leveää vaaleampaa juovaa. Rinta ja vatsa ovat väriltään valkeahkot ja niissä on harmaita vaakaviiruja. Raitojen selkeys vaihtelee alalajeittain ja joillain alalajeilla vatsa on vaalean keltainen. Ulkonäöltään viiruhippiäisnappari muistuttaa tummahippiäisnapparia (Myiophobus cryptoxanthus). ==Levinneisyys ja elinympäristö== Keski-Amerikassa viiruhippiäisnapparia tavataan Costa Ricasta ja Panamasta. Etelä-Amerikassa lajin levinneisyysalue ulottuu Andeja pitkin Kolumbiasta ja Venezuelasta etelään päin Chilen pohjoiskärkeen ja Keski-Argentiinaan. Argentiinasta pohjoiseen lajia tavataan Paraguaysta, Brasiliasta, Ranskan Guyanasta, Surinamesta ja Guyanasta. Lintua ei tavata Amazonian alueen pohjois- ja keskiosista. Viiruhippiäisnappari elää myös Trinidad ja Tobagossa. Linnun elinympäristöä ovat metsien pensaikkoiset reunamaat, avoimet ja valoisat metsät sekä laidun- ja muut maatalousmaat. Viiruhippiäisnapparin elinympäristöt sijaitsevat yleensä alle 1 500 metrin korkeudella merenpinnasta. Andien laaksoissa lajia tavataan korkeammaltakin. ==Elintavat== Viiruhippiäisnapparit liikkuvat yleensä pareittain. Lajin pääasiallista ravintoa ovat lentävät hyönteiset, kuten kovakuoriaiset, ampiaiset ja kärpäset, joita se pyydystää ilmasta. Lintu voi syödä myös marjoja. Ecuadorissa viiruhippiäisnapparien rakentavat pesänsä maaliskuussa. Pesä on kuppimainen ja rakennetaan sammalesta ja hämähäkinseitistä. Pesä sijaitsee oksankärjessä tai kookkaammassa puussa oksanhaarukassa. Viiruhippiäisnapparin munat ovat kermanvalkoisia ja munien alapäässä on tiheästi ruskeita pisteitä ==Lähteet== Luokka:Tyrannit
Ketunleipää

Ketunleipää on suomalainen ruoka-aiheinen televisio-ohjelma. Ohjelmaa on esitetty Yle TV2:n Pikku Kakkosen yhteydessä. Ohjelmassa esiintyy Kari ”Kaapo” Manninen ja kettu-nukke Late (äänenä Olli Mononen). == Aiheesta muualla == * Ketunleipää Yle Areena Luokka:Pikku Kakkosen ohjelmat Luokka:Ruokaohjelmat
Charles de Foucauld

Charles Eugène de Foucauld (15. syyskuuta 1858 Strasbourg, Ranskan keisarikunta – 1. joulukuuta 1916 Tamanrasset, Ranskan Algeria) oli katolinen uskonnollinen hahmo ja pappi, joka eli tuaregien parissa Algeriassa. Hänet murhattiin vuonna 1916 tuaregien suojaamiseksi rakennuttamansa linnakkeen portilla. Katolinen kirkko pitää häntä marttyyrinä, ja hänet julistettiin autuaaksi vuonna 2005. == Elämä == Charles de Foucauld jäi orvoksi kuusivuotiaana. Isoisä kasvatti sekä hänet että hänen siskonsa Marien. Foucauld oli aatelissuku, jonka miehet olivat sotineet useissa Ranskan sodissa. Charles de Foucauldkin hyväksyttiin Saint-Cyrin sotilaskouluun. Opiskeluaikanaan hänet tunnettiin elostelijana. Valmistumisensa jälkeen Foucauld aikoi keskittyä sotilasuraansa ja jätti rakastajattarensa Mimin. Foucauld komennettiin Marokkoon, missä vietti vuodet 1883–1884. Hän näki muslimien uskon ja alkoi itsekin etsiä Jumalaa. Ranskassa hän sai lämpimän vastaanoton kristityltä suvultaan, mikä lisäsi hänen kiinnostustaan Jumalan löytämiseen. Foucauld tuli uskoon lokakuussa 1886. Seuraavaksi hän lähti Pyhälle maalle tutustumaan pyhiin kohteisiin. Hän liittyi trappistiluostariin, jossa vietti lähes seitsemän vuotta elämästään. Foucauld kiinnoistui entistä enemmän ”Jeesuksen salatusta elämästä”, elämästä köyhien keskuudessa. Luostariajan jälkeen hän asui yksin lähellä nasaretilaista klarissalaisluostaria. Foucauld sai pappisvihkimyksensä vuonna 1901. Hän palasi Pohjois-Afrikkaan ja asui ensin Béni Abbèsissa ja myöhemmin Tamanrassetissa. Hän rakensi Tamanrassetiin erakkoluolan ja asui askeettisesti paikallisten joukossa. Foucauld ei pyrkinyt käännyttämään paikallisia vaan elämään heidän keskuudessaan kristillistä elämää. Hän tutustui lisäksi tuaregikieleen ja kirjoitti kielen sanakirjaa. Paikalliset kutsuivat Foucauldia nimellä marabout, ”pyhä mies”. Foucauld säilytti elämänsä aikana läheisen suhteen Ranskan armeijaan, ja hänen erakkorakennuksessa säilytettiin aseita. Arabiankieliset pitivät häntä ranskalaisena vakoojana. Foucauld murhattiin 1. joulukuuta 1916. Senusit käyttivät ensimmäistä maailmansotaa hyväkseen taistellakseen vieraita valloittajia vastaan. Kapinalliset hyökkäsivät lahjotun paikallisen avulla Foucauldin taloon ja ampuivat häntä päähän. == Lähteet == == Aiheesta muualla == Luokka:Kristityt marttyyrit Luokka:Ranskalaiset pyhimykset Luokka:Ranskalaiset henkirikosten uhrit Luokka:Vuonna 1858 syntyneet Luokka:Vuonna 1916 kuolleet
Pinar del Ríon hurrikaani

Pinar del Ríon hurrikaani oli luokan 3 hirmumyrsky, joka vaikutti läntisessä Kuubassa ja Floridassa. Kauden 11. trooppinen myrsky ja kolmas vakava hurrikaani muodostui eteläisellä Karibianmerellä 12. lokakuuta 1944, iski Pinar del Ríoon ja 19. lokakuuta Floridan Sarasotaan. Kaakkois-Virginiassa sen katsottiin muuttuneen ei-trooppiseksi 21.10. Se aiheutti yli 300 kuolonuhria varsinkin Kuuban maaseudulla. ==Lähteet== == Aiheesta muualla == Luokka:Vuoden 1944 luonnonmullistukset Luokka:Kuuban historia Luokka:Trooppiset hirmumyrskyt
Churchin–Turingin teesi

Church–Turingin konjektuuri (myös Church-Turingin teesi, Churchin väite ja Turingin väite) on yhdistetty hypoteesi niiden funktioiden luonteesta, joiden arvot ovat tehokkaasti laskettavissa. Yksinkertaisimmin ilmaistuna se sanoo, että "kaikki laskettavissa oleva on laskettavissa Turingin koneella." 1900-luvun alkupuolella tehtiin useita yrityksiä formalisoida laskettavuuden käsitettä: * Yhdysvaltalainen matemaatikko Alonzo Church loi funktioiden määrittämiseen metodin, jota kutsutaan lambda-kalkyyliksi. * Brittiläinen matemaatikko Alan Turing loi teoreettisen mallin koneelle, joka voisi suorittaa laskelmia syöttötiedoista. * Church yhdessä matemaatikko Stephen Kleenen ja loogikko J. B. Rosserin kanssa loivat virallisen määritelmän funktioille, joiden arvot voisivat olla laskettavissa rekursiolla. Kolme matemaatikkoa, Emil Post, Alonzo Church ja Alan Turing, kehittivät 1936 toisistaan riippumatta ensimmäiset universaalien tietokoneiden abstraktit mallit.Todellisuuden rakenne, s. 126 Matemaatikko Roger Penrose esitti, että sitä sanottaisiin Turingin periaatteeksi.Todellisuuden rakenne, s. 127 ==Turingin periaate Turingin ilmaisemassa muodossa== Jokainen funktio, jota pidetään laskettavana luonnollisella tavalla, voidaan laskea universaalilla Turingin koneella.Kvanttitietokone (kirja), s. 116 ==Katso myös== * Churchin–Turingin–Deutschin periaate == Lähteet == Luokka:Alan Turing Luokka:Tietojenkäsittelyteoria lt:Tiuringo mašina#Tiuringo tezė
THEMIS

THEMIS (akronyymi: Time History of Events and Macroscale Interactions during Substorms) on 17. helmikuuta 2007 Delta II -raketilla laukaistu NASAn viiden tiedesatelliitin parvi. Niiden päätehtävä, Maan magnetosfäärin mittaaminen, päättyi syksyllä 2010 ja kaksi satelliittia parvesta sai uuden tehtävän, joka on nimetty ARTEMISiksi. Satelliitit lentävät elliptisellä radalla: apogeum 87 300 km, periapsis 470 km, inklinaatio 16 astetta. Satelliitit ovat mikrosatelliitteja - tyhjämassa 77 kg, ajoaineen massa 50 kg ja sähköteho 37 W. Tiedelaitteet * fluxgate magnetometer (FGM), * electrostatic analyzer (ESA), * solid state telescope (SST), * search-coil magnetometer (SCM) * electric field instrument (EFI). THEMIS-ohjelman päätehtävän jälkeen kaksi satelliittia suunnattiin uuteen tehtävään: Acceleration, Reconnection, Turbulence and Electrodynamics of the Moon’s Interaction with the Sun (ARTEMIS). Tämä on eri kuin myöhempi Artemis-ohjelma. == Lähteet == == Aiheesta muualla == * NASA THEMIS page * THEMIS mission page (UCB) * THEMIS Mission Profile by NASA's Solar System Exploration * Space Ref news release * Canadian Ground-based observatory web page * Berkeleyan Launch Coverage Luokka:Tiedesatelliitit Luokka:Nasan ohjelmat
Saksan avoin tennisturnaus (miesten turnaus)

Saksan avoin tennisturnaus (viralliselta nimeltään vuodesta 2011 alkaen bet- at-home Open - German Tennis Championships) on heinäkuussa Hampurissa, Saksassa järjestettävä miesten tennisturnaus. Turnaus järjestettiin ensimmäisen kerran vuonna 1892. Turnaus pelataan Am Rothenbaumissa, jonka keskuskentälle mahtuu noin 13 000 katsojaa. Turnaus kuuluu nykyisin ATP World Tour 500 -sarjaan. == Lähteet == *Turnaus ATP World Tourin sivuilla == Aiheesta muualla == *Viralliset kotisivut Luokka:Saksan tennisturnaukset Luokka:Hampurin urheilu Luokka:ATP World Tour 500
Uppo-Nalle ja joulun odotus

Uppo-Nalle ja joulun odotus on suomalainen Kroma Productions Oy:n tuottama vuonna 1995 valmistunut joulukalenteriohjelma. Sarja ensiesitettiin MTV3-kanavalla 1.–24. joulukuuta 1995 välisenä aikana. Sarja toteutettiin yhteistyössä Suomen UNICEF:in ja Mainostelevision kanssa. ==Sarjan toteutus== Sarjan toteutumisvuonna 1995 vietettiin YK:n "suvaitsevaisuuden vuotta". 16. marraskuuta 1995 Unescon jäsenvaltiot hyväksyivät YK:n suvaitsevaisuuden periaatteiden julistuksen. Julistuksen jälkeen vuodesta 1996 lähtien on vietetty kansainvälistä suvaitsevaisuuden päivää. Tästä aiheesta syntyi televisiosarja kirjailija Elina Karjalaisen luomasta Uppo-Nalle -hahmosta. Sarjassa Uppo-Nalle odottaa joulua, ja tutustuu paremmin ulkomailta ja eri kulttuureista tuleviin lapsiin muun muassa leikkien kautta. Sarjassa esitellään myös UNICEF:in humanitaarisia tavoitteita. Sarjassa käsitellään myös suomalaisia joulun ajan perinteitä. ===Uppo-Nalle=== Uppo-Nallea näytteli sarjassa kuopiolaissyntyinen nukkenäyttelijä Juha Laukkanen. Kohtauksissa Laukkanen esittää monologeja ja Elina Karjalaisen uusia loruja sekä tapaa taikakirjan kautta kansainvälisiä lapsiystäviä. Laukkasen esittämä Uppo-Nalle -asuun pukeutunut hahmo esiintyi ensimmäisen kerran vuonna 1994 Kallavesi 94-näyttelyssä. ==VHS-julkaisu== Joulukalenteriohjelman jaksoista on tehty 40-minuuttinen kooste, jonka Suomen Kunnallispalvelu Oy julkaisi kotitalouksiin myytävänä VHS-kasettina vuonna 1996. ==Lähteet== Luokka:1990-luvun suomalaiset televisiosarjat Luokka:Joulukalenteriohjelmat Luokka:Kirjoihin perustuvat televisiosarjat Luokka:MTV3:n televisio-ohjelmat
Forsvarets forskningsinstitutt

Forsvarets forskningsinstitutt (FFI) on Norjan puolustusvoimien tutkimuslaitos, joka perustettiin vuonna 1946 pohjautuen norjalaisten tutkijoiden toimintaan toisen maailmansodan aikana Englannissa. FFI on instituutti, jonka tutkimusaloja ovat matematiikka, fysiikka, tietotekniikka, kemia, biologia, lääketiede, psykologia, valtiotiede, historia ja taloustiede. Se toimii Norjan puolustusministeriön alaisuudessa. FFI sijaitsee Kjellerissä 25 kilometriä Oslosta itään. Laitokseen kuuluu meriteknologian tutkimusyksikkö, joka sijaitsee Hortenissa Oslon lounaispuolella. Horten on Norjan mikroteknologian keskus. FFI:ssa henkilöstöä on 716, joista 515 on tutkijoita. Tutkimuslaitoksen ympärille on kehittynyt Kjellerin tiedekeskus, jossa työskentelee kaikkiaan 2 400 tutkijaa. ==FFI:n saavutuksia== * Norjan tietokonetekniikan kehittäminen 1960-luvulla, mikä johti Norsk Datan ja Kongsberg Gruppenin tietokoneosaston luomiseen: **LYDIA Historie s. 8. **SAMHistorie s. 10. **SAM 2 *Penguin-meritorjuntaohjuksen kehittäminenHistorie yhdessä Kongsberg Defence & Aerospacen kanssa ==Lähteet== *FFI.no *FFI in short *FFIs historie ===Viitteet=== Luokka:Norjan tutkimuslaitokset Luokka:Norjan puolustusvoimat
Uppo-Nalle (elokuva)

Uppo-Nalle on suomalainen vuonna 1991 valmistunut lastenelokuva. Se perustuu Elina Karjalaisen samannimiseen kirjasarjaan. Elokuvan ohjasi Raili Rusto. Elokuvassa Reeta löytää rannalta meressä ajelehtineen lelukarhu Uppo-Nallen ja he ystävystyvät. Elokuvaa on kuvattu useissa paikoissa Helsingissä, Espoossa ja Lohjalla. Elokuvassa on runsaasti sitä varten tehtyä lauluja. Suurin osa lauluista on Esa Helasvuon säveltämiä ja Elina Karjalaisen sanoittamia. ==Pääosissa== == Lähteet == Luokka:Vuoden 1991 suomalaiset elokuvat Luokka:Suomalaiset lastenelokuvat Luokka:Suomalaiset romaaneihin perustuvat elokuvat
Face in the Crowd (albumi)

Face in the Crowd on lontoolaisen toisen aallon mod-yhtye The Merton Parkasin studioalbumi vuodelta 1979. Sen on tuottanut yhtye itse levy-yhtiönsä Beggars Banquetin avustuksella. Levyn on äänittänyt ja miksannut Rob Arenstein apunaan Alan Jakoby. Äänitys on tehty Regents Park –studioilla. Remiksaaja on Steve Brown. Levykannen valokuvat on ottanut Andrew Douglas ja kannen on valmistanut Englannissa Garrod and Lofthouse Ltd. Jakelusta on huolehtinut WEA Records Ltd., joka kuuluu Warner Communicationsiin. Kiitoksissa on mainittu Stuart Downing kappaleen "Hard Times" inspiroijana ja Alan Anger kättentaputuksista ja oluesta. == Kappaleet == Sivu 1 # Face in the Crowd (D. Talbot) # Plastic Smile (D. Talbot) # Empty Room (D. & M. Talbot) # Tears of a Clown (Crosby / Robinson / Wonder) # Hard Times (D. & M. Talbot) # Silent People (D. & M. Talbot) Kappaleet on julkaissut Beggars Banquet / Andrew Heath Music Ltd. paitsi kappaleen "Tears of a Clown" Jobete Music (UK) Ltd. Se on vanha Smokey Robinson & the Miracles –hitti. * * * Sivu 2 # When Will It Be (D. Talbot) # Give It to Me Now (D. Talbot) # You Need Wheels (D. & M. Talbot) # You Should Be So Lucky (D. & M. Talbot) # I Don't Want to Know You (D. & M. Talbot) # Steppin' Stone (Boyce / Hart) Kappaleet on julkaissut Beggars Banquet / Heath Levy Music Ltd. paitsi kappaleen "Steppin' Stone" Screen Gems-EMI Music. Se on vanha The Monkees –hitti. == Muusikot == * Danny Talbot – laulu, kitara, huuliharppu * Mick Talbot – laulu, piano * Neil Hurrell – taustalaulu, basso * Simon Smith – rummut Yhtyeen kosketinsoittaja Mick Talbot oli vierailijana The Jamin vuoden 1979 albumilla Setting Sons. Hän oli myös usein soittamassa The Jamin keikoilla keväällä 1980. Niinpä The Jamin hajottua sen johtaja Paul Weller ja Talbot perustivat yhteisen yhtyeen nimeltä The Style Council vuonna 1983. == Lähteet == * Merton Parkas LP Face in the Crowd (Beggars Banquet BEGA 11, 1979) * . Luokka: Vuoden 1979 albumit Luokka: Brittiläiset rockalbumit
Phaeocystis

Phaeocystis on yhteyttävistä ja yksisoluisista tarttumalevistä muodostuva suku. Sukuun kuuluvia leviä esiintyy maailman kaikilla merialueilla, myös merijäällä. Ne muodostavat kelluvia lauttoja, joiden koko voi kasvaa räjähdysmäisesti kukinnan aikana. Lautat muodostuvat sadoista soluista, jotka elävät geelimäisistä polysakkarideista muodostuvalla kasvualustalla. Pohjanmeren eteläosissa esiintyy joinakin kesinä massiivisia Phaeocystis- kukintoja, joiden hajotessa rannoille ajautuu näkö- ja hajuhaittoja aiheuttavaa paksua vaahtoa. Levien hajoamistuotteet saattavat edistää myös happosateiden syntymistä. == Lajit == Sukuun luetaan seuraavat lajit: * P. amoeboidea * P. antarctica * P. brucei * P. cordata * P. fuscescens * P. giraudii * P. globosa * P. jahnii * P. pouchetii * P. scrobiculata * P. sphaeroides == Lähteet == Luokka:Chromalveolata Luokka:Levät
It Makes Me Wonder

It Makes Me Wonder on The Jam -yhtyeen basistina ja toisena laulajana tunnetuksi tulleen Bruce Foxtonin maxi-single vuodelta 1984. Singlen on tuottanut Stan Shaw ja kustantanut Arista Records sarjatunnuksella BFOX 123. Julkaisuyhtiöt ovat Morrison/Leahy Music Ltd ja EMI Music Ltd. Singlen kääntöpuolella on kappaleet "Trying to Forget You" (Instrumental Mix) (kesto 5:42) ja nimikappaleen lyhyempi versio (3:50). A-puolen versio on "Extended Mix". Kappaleiden sanoittaja on Foxton ja säveltäjät Foxton ja Glenister. Kappaleet on remiksattu tulevalta albumilta. Levyä on valmistanut ja jaellut Yhdistyneessä kuningaskunnassa Polygram Record Operations Limited. Bruce Foxtonin managerina on toiminut Mike Smith c/o Yellow Balloon Productions Ltd. ja lisätietoa Foxtonista on saanut osoitteesta 255, Arethusa Way, Bisley, Surrey. GU24 9BU. == Lähteet == * Bruce Foxton s. It Makes Me Wonder (Arista Records BFOX 123, 1984) Luokka:Vuoden 1984 kappaleet Luokka:Brittiläiset popkappaleet
Siirtomaatavarat

thumb|Purjealus siirtomaatavarakauppaa harjoittaneen kauppahuoneen tunnuksena Gothassa. Siirtomaatavarat on vanhentunut yhteis­nimitys eräille tropiikin ja osittain myös subtrooppisen vyöhykkeen kasvi­kunnan tuotteille, joita käytetään varsinkin ravinto- ja nautinto­aineina sekä jonkin verran myös teknisiin tarkoituksiin. Siirto­maa­tavaroiksi on luettu muun muassa kahvi, tee, kaakao, riisi ja mausteet sekä monet hedelmät, lääke- ja väriaineet. Kansainväliseen kauppaan näitä on vanhastaan tuotettu etenkin Kaakkois- Aasiassa, Lähi-idässä, Länsi-Intian saarilla ja Etelä-Amerikassa. Nimitys johtuu siitä, että suurin osa näitä tavaroita tuottavista maista oli aikoinaan siirto­maita. == Lähteet == * * Luokka:Elintarvikkeet Luokka:Taloushistoria
Anna Incerti

Anna Incerti (s. 19. tammikuuta 1980 Palermo) on italialainen yleisurheilija, joka kilpailee kestävyysjuoksussa. Hän edustaa seuratasolla GS Flamme Azzurrea. Barcelonan EM-kisoissa 2010 Incerti sijoittui maratonilla alun perin kolmanneksi, mutta nousi myöhemmin voittajaksi kun kärkikaksikko Živilė Balčiūnaitė ja Nailja Julamanova hylättiin dopingin vuoksi. Hän oli EM- kilpailujen maratonilla kuudes 2014 ja yhdeksäs 2006 sekä MM-kilpailuissa seitsemästoista 2007. Hän on voittanut kultaa puolimaratonilla Välimeren kilpailuissa 2009 sekä pronssia 10 000 metrin matkalta vuoden 2003 universiadeista. Olympialaisiin Incerti on osallistunut kolmesti. Pekingissä 2008 hän sijoittui maratonilla neljänneksitoista ja Lontoossa 2012 29:nneksi. Rio de Janeirossa 2016 hän keskeytti. == Henkilökohtaiset ennätykset == :Lähde: IAAF * 3 000 metrin juoksu: 9.09,42 (2003) * 5 000 metrin juoksu: 15.15,5 (2011) * 10 000 metrin juoksu: 33.19,01 (2003) * 10 km maantiejuoksu: 32.08 (2011, 2012) * 15 km maantiejuoksu: 48.24 (2012) * 20 km maantiejuoksu: 1.07.35 (2007) * Puolimaraton: 1.08.18 (2012) * 30 km maantiejuoksu: 1.43.23 (2011) * Maraton: 2.25.32 (2011) == Lähteet == == Aiheesta muualla == * Incertin kotisivut Luokka:Italialaiset kestävyysjuoksijat Luokka:Vuonna 1980 syntyneet Luokka:Elävät henkilöt
Alenka Bikar

Alenka Bikar (s. 7. tammikuuta 1974 Ljubljana) on slovenialainen entinen yleisurheilija, joka kilpaili pikajuoksussa. Hän edusti seuratasolla AK Olimpija Ljubljanaa. Bikar voitti 200 metrillä sisäratojen EM-kisoista yhden ja Välimeren kilpailuista kaksi mitalia. Hän osallistui samalla matkalla olympialaisiin kolmesti vuosina 1996–2004, mutta ei selviytynyt kertaakaan finaaliin saakka. Bikar valittiin Slovenian vuoden naisurheilijaksi vuonna 2001. == Ennätykset == Lähde: IAAF * 200 m: 22,76 s (2001) * 100 m: 11,21 (2001) * 60 m (sisäradat): 7,20 (2000) == Lähteet == Luokka:Slovenialaiset pikajuoksijat Luokka:Vuonna 1974 syntyneet Luokka:Elävät henkilöt
Erämaan kutsu

Erämaan kutsu () on Jack Londonin romaani vuodelta 1903. Romaani kertoo koirasta, josta tulee susilauman johtaja. Teos on Londonin tunnetuimpia. == Juoni == Kirjan päähenkilö on bernhardinkoiran ja skotlanninpaimenkoiran risteytys nimeltä Buck. Buck on kalifornialainen koira, joka varastetaan ja myydään Yukoniin kullankaivajille vetokoiraksi. Koiravaljakossa ollessaan ihmiset huomaavat, että Buck on poikkeuksellisen vahva. Buck joutuu tappeluun mustasukkaisen ja itsekkään Spitz-huskyn kanssa, joka johtaa laumaa, ja voittaa sen päästen täten johtokoiraksi. Myöhemmin se joutuu kokemaan huonoa kohtelua, kunnes erakko Thornton ottaa sen hoiviinsa. Buckilla on kuitenkin esi-isiensä luonto verissään, ja villi erämaa houkuttelee sitä jatkuvasti puoleensa. Buck liittyy susilaumaan ja pyrkii sen johtajaksi. Jälkeenpäin intiaanit tappavat Thorntonin ja Buck kostaa ihmisille tappaen ne pudottamalla ne rotkoon. Tämän jälkeen se vetäytyi kokonaan susilauman luokse eikä ole sen jälkeen ollut kosketuksissa ihmiseen. == Elokuvat ja sarjat == * 4-osainen kuvattu sarja * Erämaan kutsu (vuoden 1972 elokuva) (The Call of the Wild) * Erämaan kutsu (vuoden 1981 elokuva) (Arano no Sakebi Koe: Howl, Buck, tv- animaatio) * Vuoden 1988 animaatioelokuva * Vuoden 2009 elokuva * Erämaan kutsu (vuoden 1997 elokuva), (The Call of the Wild: Dog of the Yukon) * Erämaan kutsu (vuoden 2020 elokuva), (The Call of the Wild) == Suomennoksia == * Erämaan kutsu. Suomentanut Heimo Pihlajamaa. Karisto, 1996. ISBN 951-23-3593-X. == Lähteet == == Aiheesta muualla == *Call of the Wild. Luokka:Jack Londonin romaanit Luokka:Vuoden 1903 kirjat
Puhetiedonhaku

Puhetiedonhaku () on kyseessä, kun puhuttua luonnollista kieltä sisältävistä sähköisistä arkistoista haetaan dokumentteja niiden puhutun sisällön perusteella. Puhetiedonhaun tavoitteena on saattaa puheena tallennettu tieto ihmisten käytettäväksi. Puhe on aikasidonnainen tapa välittää informaatiota. Puhetta ei esimerkiksi voi silmäillä läpi niin kuin painettua tekstiä, vaan puheen ymmärtäminen edellyttää, että sitä kuunnellaan suunnilleen samalla nopeudella kuin se on tuotettu. Siksi puheen muodossa olevan tiedonhakuun keskittyvien järjestelmien kehittäminen on tärkeää. Puhehakuun on kaksi päälähestymistapaa: jatkuva puheentunnistus ja pienempien yksikköjen tunnistus. Ensimmäisessä tavassa voidaan tunnistaa luonnollinen puhe kirjoitetun kielen sanoiksi käyttäen jatkuvan puheen puheentunnistinta. Toinen lähestymistapa perustuu puolestaan sanaa pienempien yksikköjen tunnistamiseen, esimerkiksi foneemien tunnistamiseen. == Lähteet == Luokka:Tiedonhaku
Lekaa otsaan

Lekaa otsaan on Ernos-yhtyeen toinen LP-levy. Se oli toinen Suomessa äänitetty rock-levy, jonka sisältö koostui live-esiintymisistä, vuonna 1969 julkaistun Kirka keikalla -levyn jälkeen. Albumi taltioitiin Kulttuuritalolla Helsingissä vuonna 1969, ja julkaistiin vuoden 1970 puolella. Kesäkuussa 1968 laulajatytöt Kati Borg ja Marjo-Riitta Kervinen olivat tulleet yhtyeeseen. Keikoilla esitettiin muun muassa Beach Boysin, The Mamas & the Papasin ja The Supremesin sävellyksiä. Tuon ajan ja 1950-luvun rock-suosikeista yhtye teki omia sovituksiaan. Lekaa otsaa -levylle on koottu katsaus yhtyeen keikkasetin sisältämistä lainakappaleista 1960-luvun loppupuolelta. Vielä 2010-luvullakin yhtyeen ohjelmisto käsittää Erno Lindahlin omien sävellysten lisäksi suurimman osan levyn materiaalista. Levyllä kuullaan muun muassa The Renegadesin (”Cadillac”), The Beatlesin (”She Loves You”) ja edellä mainittujen yhtyeiden sävellyksiä. Ensimmäinen levytys Rutto ja romu oli osoitus Lindahlin ja yhtyeen omaperäisestä, suomenkielisestä luomistyöstä, mutta kakkosalbumilla palataan lähinnä rockin juurille omaperäisyydestä tinkien. Albumi on julkaistu yhdessä yhtyeen ensimmäisen LP:n Rutto ja romu parina uudelleen masteroituna CD-versiona vuonna 2008. CD:lle on lisätty bonusraidat ”Maria Louiza” ja ”Ei paljon puutu onnestain”. == Kappaleet == Kaikki kappaleet sovittanut Erno Lindahl. ;A-puoli # # # # # # # # #. ;B-puoli # * # # ## ## ## ## # # # # # ==Kokoonpano== * Erno Lindahl – laulu, kitara ja piano * Ilari Hannula – laulu * Seppo "Sebastian" Nurmi – basso * Kari Laakso – kitara * Timo Penttilä – rummut * Kati Borg – laulu * Marjo-Riitta Kervinen – laulu ==Tuotanto== * J.Ahera – äänittäjä * Lauri Kanerva & Ernos – kansikuva Luokka:Vuoden 1970 konserttitallenteet Luokka:Ernosin albumit
New Clear Days

New Clear Days on brittiläisen Guildfordista kotoisin olevan The Vaporsin esikoisalbumi vuodelta 1980. Yhtyeen "löytäjä" oli The Jam -yhtyeen basisti Bruce Foxton ja se oli kakkosyhtyeenä Jamin Setting Sons -kiertueella loppuvuodesta 1980. Yhtyeen managereina toimivat Foxton ja Paul Wellerin isä. Tämähän toimi myös The Jamin managerina. Lisätietoa yhtyeestä on saanut osoitteesta 45-53 Sinclair Road, London W14. Albumin nimeen liittyy sanaleikki, sillä sen ääntämisasu on lähellä ilmaisua Nuclear Days. Niinpä kansikuvassa säämiehen kartassa on myös säteilyvaaran merkki ja osa albumin kappaleista sivuaa ydinsodan uhkaa. Albumin on tuottanut Vic Coppersmith- Heaven ja julkaissut United Artists Records. Taustalla on Liberty / United Records (UK) Ltd. Äänitys on tehty kolmessa lontoolaisessa studiossa. Basing Streetin studiossa äänittäjänä on ollut Andy Lydon apunaan Nigel ja Barry. Townhouse-studiossa äänittäjänä on ollut Alan Douglas apunaan Nick, George ja Marlese. Lisäksi Trevor Hallesy äänitti kappaleen "Turning Japanese" Roundhouse-studioilla. Remiksauksen ovat tehneet Alan ja Vic Townhousessa ja masteroinnin Arun Chakruverty studiossa nimeltä The Master Room. Albumikannen idean isä on Paul Briginshaw ja sen on suunnitellut Shoot That Tiger! AD:n ollessa John Pasche. Valokuvat on ottanut Phil Jude. Kiitoslistassa ovat Bruce, John, Paul & Gill, Rick, T.C., Timbo & Billy, Lorna, Miranda, Tina, Lisa, Barbed Wire, John Peel, Muscle Music, The Jam, Cowbell, ALCO, Chathamin ja Portsmouthin pojat, Captain Neve, Paul Bradley, Dave "Don't-sign-it" Fagence, Dave Moore, Dick Middleton, Rat Salter, Woody, Malcolm Driver, Simon Rickman, Barry, Gus, Paul ja Mark Greengrocer, Dave Q. ja Alastair, Rita, Suzy O'Lift, Linda, Penny, Richard (Pickle) Branson, Shelley (Cauldron Catering) Suzy ja Tiffany, United Artists sekä yhtyeen fanit. Erityiskiitoksissa on mainittu Andy McKinnes japanilaisesta kannesta ja logosta sekä John Leech cymbalomista kappaleella "Letter from Hiro". == Kappaleet == ; A-puoli # Spring Collection – 2:53 # Turning Japanese – 3:40 # Cold War – 3:55 # America – 2:20 # Trains – 3:32 # Bunkers – 3:52 ;B-puoli # News at Ten – 3:19 # Somehow – 3:30 # Sixty Second Interval – 3:50 # Waiting for the Weekend – 3:00 # Letter from Hiro – 6:25 Kappaleiden tekijä on D. Fenton, ja ne on julkaissut EMI Music Publishing Ltd. Kappaleiden sanat on painettu levypussiin. Sovitukset ovat yhtyeen tekemiä. == Muusikot == * David Fenton – kitara ja laulu * Howard Smith – rummut * Edward Bazalgette – soolokitara * Steve Smith – bassokitara ja laulu Albumin takakannessa on kasvokuvat yhtyeen jäsenistä. == Singlet == Albumilta on julkaistu single Turning Japanese / "Here Comes the Judge" (live) (UA BP 334). == Lähteet == * The Vapors LP New Clear Days (United Artists Records UAG 30300, 1980) * . ===Viitteet=== Luokka:Vuoden 1980 esikoisalbumit Luokka:Brittiläiset uuden aallon albumit
Onnellinen prinssi

Onnellinen prinssi on Oscar Wilden kirjoittama kirja. Se ilmestyi vuonna 1888 lastensatukokoelmassa The Happy Prince and Other Tales. Kirjassa esiintyy samanniminen patsas. == Juoni == Korkean pilarin päässä kaupungin yläpuolella on patsas, joka esittää Onnellista Prinssiä. Se on yltä päältä peitetty ohuilla kultaisilla lehdillä, silminä on kaksi loistavaa safiiria, ja suuri punainen rubiini välkehti miekan kahvassa. Kaikki ihailevat suuresti Onnellista Prinssiä. Eräs pääskynen tapaa prinssin. Aluksi prinssi kertoo sairaasta lapsesta ja pyytää pääskystä viemään rubiinin. Seuraavaksi hän kertoo kirjurista, jonka huoneessa on niin kylmä, ettei hän voi kirjoittaa näytelmää loppuun, eikä tuli pala uunissa. Hän pyysi pääskystä viemään toisen silmän kirjurille. Lopuksi kertoo tytöstä, jolta on kadulle pudonnut tavaraa ja hänelle pääskynen tuo toisenkin silmän. Sitten pääskynen pudottaa prinssin pinnalla olevan kullan köyhille, kunnes prinssi on paljas, harmaa ja ruma. Pieni pääskynen ei tahdo lähteä Egyptiin. Pääskynen tahtoo olla prinssin luona. Kun tulee ankara pakkanen, pääskynen on kuollut. ==Suomennokset== *Onnellinen Prinssi ynnä muita kertomuksia; suom. Helmi Setälä, kuv. Walter Crane ja Jacomb Hood. Otava, 1907 *Onnellinen prinssi. kuv. Ota Janeček, suom. Kirsi Kunnas. Weilin + Göös, 1970 *Onnellinen prinssi; kuv. Jean Claverie, suom. Anja Ylönen. Lasten keskus, 1980 *Onnellinen prinssi: kuunnelma, Oscar Wilden samannimisestä kertomuksesta Yleisradiolle dramatisoinut Antti Einari Halonen, suom. Eeva-Liisa Manner; Yleisradio, 1984 *Onnellinen prinssi ja muita tarinoita; suom. Jaana Kapari. Teos, 2007 ==Aiheesta muualla== * Onnellinen prinssi ja muita tarinoita Internet Archivessa * Onnellinen prinssi ja muita tarinoita Gutenberg-projektissa * Onnellinen prinssi * Jaana Kapari suomensi Oscar Wilden sadut yksiin kansiin. Helsingin sanomat 7.3.2007. (STT) * Luokka:Brittiläiset kirjat Luokka:Vuoden 1888 kirjat de:Die Nachtigall und die Rose
Yan Hong

Yan Hong (; s. 23. lokakuuta 1966) on kiinalainen entinen yleisurheilija, joka kilpaili kävelyssä. Hän voitti hopeaa sisäratojen MM-kisoissa 1985 3 000 metrin matkalta. Yan piti hallussaan maailmanennätystä 10 kilometrin matkalla vuosina 1985-1987 ajallaan 44.14. Yan voitti maansa mestaruuden 5 000 metrin ratakävelyssä kahdesti, vuosina 1983 ja 1987. == Lähteet == Luokka:Kiinalaiset kävelijät Luokka:Vuonna 1966 syntyneet Luokka:Elävät henkilöt
Pojasta mieheksi (albumi)

Pojasta mieheksi on suomalaisen laulaja-lauluntekijä Esa Elorannan kuudes albumi sooloartistina. Se julkaistiin 24. marraskuuta 2010. Laulajan 25-vuotista uraa juhlistava albumi sisältää Elorannan tuotannon tunnetuimpia kappaleita uudelleen soitettuina ja sovitettuina. Mukana on paitsi vanhoja Garbo-hittejä, myös lauluja, mitä Eloranta on tehnyt alun perin muille artisteille. == Kappaleet == # (Garbo, 1986) # (Garbo, 1995) # (Garbo, 1995) # (Garbo, 1988) # (Jorma Kääriäinen, 2007) # (Garbo, 1995) # (Garbo, 1994) # (Garbo, 1994) # (Aki Louhela, 1999) # (Jani Wickholm, 2008) # (Ville ja Pinja, 1999) # (Garbo, 1994) # (uusi, 2010) == Arvostelut == * Soundi: Soundi: Levyarvio == Lähteet == == Aiheesta muualla == * Päiväkirja Esa Elorannan kotisivuilla Luokka:Vuoden 2010 albumit Luokka:Esa Elorannan albumit
Dunlucen linna

Dunlucen rauniolinna sijaitsee Pohjois-Irlannissa. Linna on korkealla kalliojyrkänteellä, mistä on myös laajat näkymät Atlantille. Linna on rakennettu 1500-luvulla, ja siellä piti päämajaansa skotlantilainen McDonnellin klaani. Vuonna 1639 osa linnasta putosi myrskyisällä säällä mereen. Pian tämän jälkeen linna hylättiin.Virheellinen Isbn 978-1-86193-210-3 Linnan lähellä on suosittu nähtävyys: Giant's Causewayn basalttipylväsmuodostelmat. == Lähteet == *Aamulehti sivu B25, 27.10.2010 Luokka:Pohjois-Irlannin linnat
Koskovo

Koskovo () on kylä ja maalaiskunta Leningradin alueen Tihvinän piirissä Venäjällä. Se sijaitsee Paksujoen rannalla noin 50 kilometriä Tihvinästä pohjoiseen. Kylässä on 490 ja kunnassa 750 asukasta (vuonna 2010). Koskovon kunta sijaitsee Tihvinän piirin luoteisosassa. Se rajoittuu idässä Gankovon ja etelässä Gorkan kuntiin sekä lännessä ja pohjoisessa Olhavan piiriin. Kunnan pinta-ala on 652 neliökilometriä. Sen alueella virtaa Paksujoki ja sen sivujoki Šižnja. Keskuskylän lisäksi kuntaan kuuluu 20 kylää: Haritonovštšina, Isakovo, Jevdokimovo, Kokovo, Krasnyi Porog, Ladvuši, Leonovo, Medveži Dvor, Novinka, Pestšanka, Ratilovo, Sankovo, Saškovo, Serjodka, Snopovo, Suksa, Tumovo, Uljanino, Vahruševo ja Vankovo. ==Lähteet== ==Aiheesta muualla== * Koskovon kunta Leningradin alueen sivustolla Luokka:Tihvinän piirin kunnat
Balto – pako yli suuren veden

Balto – pako yli suuren veden (Balto: Wolf Quest) on vuonna 2002 tehty piirroselokuva. Se on jatkoa edelliselle elokuvalle Balto. == Juoni == Elokuva kertoo Balton ja Jennan tyttärestä Aleusta, joka tahtoo olla koira. Aleu ei tiedä olevansa puoleksi susi. Elokuvan alussa Balto näkee outoa unta ja herää, kun Boris-hanhi heittää tämän kasvoille vettä. Kaksikko lähteää katsomaan Jennaa, joka odottaa Balton pentuja. Kaupungilla eräs pieni ihmisten lemmikkikoira juoksee Baltoa ja Borista vastaan ja kertoo Jennan synnyttäneen pennut. Balto rientää katsomaan pentuja Jennan luokse ja huomaa, että eräs naaraspentu on ihan hänen näköisensä. Tämä kuitenkin johtaa siihen, että kukaan kylän ihmisistä ei halua Aleuta. Aleu jää asumaan Balton luokse. Kerran Aleu kohtaa metsästäjän ja juoksee luottavaisesti tätä kohti. Metsästäjä yrittää kuitenkin ampua sudeksi luulleen Aleun, mutta Balto hyökkää metsästäjän kimppuun. Samaisena iltana Balton on pakko kertoa, että Aleu on puoleksi susi. Tämän kuullessaan Aleu raivostuu ja karkaa. Seuraavana aamuna Balto lähtee tämän perään. Matkalla Balto tapaa monia toteemieläimiä, mm. kettunaaraan, jonka Balto auttaa metsästäjän ansasta sekä ahmoja. Aleu tapaa suuren karhun, joka käy Aleun kimppuun. Balto kuitenkin pelastaa tämän. Isä ja tytär löytävät läheltä merta susilauman, jonka alfa, vanha valkoinen susiuros nimeltä Nava, toivottaa nämä tervetulleeksi. Kaikki eivät kuitenkaan ota vieraita avosylin vastaan. Luokka:Vuoden 2002 yhdysvaltalaiset elokuvat Luokka:Yhdysvaltalaiset animaatioelokuvat Luokka:Elokuvat koirista Luokka:Suoraan videolle julkaistut elokuvat
Balto – muutoksen tuulet

Balto – muutoksen tuulet (Balto III: Wings of Change) on vuonna 2004 valmistunut Balto-elokuvasarjan kolmas ja viimeinen osa. Sen pääosassa on Balton ja Jennan poika, joka työskentelee postikoirana. Luokka:Vuoden 2004 yhdysvaltalaiset elokuvat Luokka:Yhdysvaltalaiset animaatioelokuvat Luokka:Elokuvat koirista Luokka:Suoraan videolle julkaistut elokuvat
Thali

Thali on intialainen monta ruokalajia sisältävä ateria. Aterian sisältö vaihtelee alueittain. Thali voi sisältää riisin lisäksi esimerkiksi lampaanlihaa tai broileria hedelmien ja pähkinöiden kera, kalaa, currya tai vihannesruokia, jogurttia ja salaattia. ==Katso myös== *Intialainen keittiö Luokka:Ateriat Luokka:Nepalilainen keittiö Luokka: Myanmarilainen keittiö Luokka: Pakistanilainen keittiö Luokka: Indonesialainen keittiö Luokka:Intialainen keittiö luokka:Afganistanilainen keittiö luokka: Thaimaalainen keittiö
Amerikanpalokärki

Amerikanpalokärki (Dryocopus pileatus) on pohjoisamerikkalainen tikka. Sen esiintymisalue ulottuu Kanadan eteläosista Yhdysvaltoihin. Lajista tunnetaan kaksi alalajia. Carl von Linné kuvaili lajin holotyypin Etelä-Carolinasta vuonna 1758.The Internet Bird Collection == Lähteet == Luokka:Palokärjet
Gankovo

Gankovo () on kylä ja maalaiskunta Leningradin alueen Tihvinän piirissä Venäjällä. Se sijaitsee Kapšajoen rannalla 42 kilometriä Tihvinästä koilliseen. Kylässä on 680 ja kunnassa 1300 asukasta. Gankovon kunta sijaitsee Tihvinän piirin pohjoisosassa. Pohjoisessa se rajoittuu Lotinapellon piiriin, idässä Pašozeron, kaakossa Šugozeron, lounaassa Borin sekä lännessä Gorkan ja Koskovon kuntiin. Kunnan pinta-ala on 1384 neliökilometriä. Seudulla virtaavia jokia ovat Kapša, Paksujoki, Sarka ja Šižnja. Suurimmat järvet ovat Bolšoje, Kazalma ja Sapozero. Keskuskylän lisäksi kuntaan kuuluvat Kapšinskin ja Mehbazan taajamat sekä 27 kylää: Abramovo, Davydovštšina, Gorohovištše, Gurenitši, Isakovo, Jerjomina Gora, Kazalma, Kontsy, Kunevitši, Leošino, Lihatševo, Maloje Usadištše, Mihaljovo, Navolok, Novaja Ust-Kapša, Novinka, Olontšeno, Serebrjanka, Sosnovka, Štšekotovitši, Terenino, Tokarevo, Usadištše, Ust-Kapša, Vinogora ja Zaborovje. ==Lähteet== ==Aiheesta muualla== * Gankovon kunta Leningradin alueen sivustolla Luokka:Tihvinän piirin kunnat
São Cristóvão

São Cristóvão on kaupunki Brasilian koillisosassa Sergipen osavaltiossa. Kunnan pinta-ala on 437 neliökilometriä ja vuonna 2009 siellä oli 75 104 asukasta. Kaupunki perustettiin vuonna 1590, ja se oli osavaltionsa pääkaupunki vuoteen 1855. São Cristóvãossa sijaitseva São Franciscon aukio on valittu Unescon maailmanperintöluetteloon. == Historia == São Cristóvão perustettiin turvaamaan Portugalin siirtokuntia Brasilian rannikolla paikallisia ja ranskalaisia salakuljettajia vastaan. Cristóvão de Barros perusti kaupungin Poximjoen muodostamalle kannakselle. Maa-alueen hänelle oli myöntänyt kuningas Filip II. Kaupunki siirrettiin kahteen otteeseen pian perustamisensa jälkeen. Vuonna 1607 se muutti nykyiselle paikalleen.ICOMOS, s. 3 São Cristóvãosta tuli Sergipen pääkaupunki ja merkittävä hallinnollinen ja taloudellinen keskus Salvadorin ja Recifen välille. Kaupunki oli myös merkittävä välietappi sisämaahan suuntaaville uudisasukkaille. Vuonna 1855 Sergipen pääkaupunki siirrettiin São Cristóvãosta Aracajúun. Osavaltionhallitus julisti São Cristóvãon kansallismonumentiksi vuonna 1938. Vuosina 1941–1962 monia kaupungin historiallisista monumenteista peruskorjattiin. Vuonna 1967 Historiallisen ja taiteellisen kulttuuriperinnön kansallisinstituutti suojeli kaupungin. Kaupungissa sijaitseva São Franciscon aukio listattiin Unescon maailmanperintöluetteloon vuonna 2010. == Lähteet == * === Viitteet === == Aiheesta muualla == Luokka:Brasilian kunnat Luokka:Sergipe
Tommi Hovi

Tommi Hovi (s. 5. tammikuuta 1980) on entinen keräilykorttipeli MTG:n moninkertainen mestari, hänet nimitettiin Magic: The Gathering Pro Tour Hall of Fame -listalle vuonna 2005. Hovi oli ensimmäinen, joka onnistui voittamaan kaksi Pro Tour -mestaruutta. ==Sijoitukset== Kausi Tapahtuma Kilpailupaikka Päivämäärä Sijoitus Maailmanlaajuinen Seattle 4–6. elokuuta 1995 1 1996 Kansallinen Seattle 14–18. elokuuta 1996 8 1996 Maailmanlaajuinen Suomi ei tiedossa 1 1996–97 Pro Tour Los Angeles 28. helmikuuta–2. maaliskuuta 1997 1 1998–99 Pro Tour Rooma 13–15. marraskuuta 1998 1 1998–99 Euroopan-mestaruus Berliini 10–12. heinäkuuta 1999 6 2000–01 Kansallinen Toronto 8–12. elokuuta 2001 8 2000–01 Maailmanlaajuinen Suomi 27–28. toukokuuta 2001 5 2003–04 Grand Prix Göteborg 22–23. marraskuuta 2003 2 Luokka:Magic: The Gathering -pelaajat Luokka:Suomalaiset henkilöt Luokka:Vuonna 1980 syntyneet Luokka:Elävät henkilöt